# **DECIZIA ETAPEI DE ÎNCADRARE**

## Proiect

Ca urmare a solicitării de emitere a acordului de mediu adresate de **JUDEȚUL SĂLAJ**, cu sediul în județul Sălaj, Municipiul Zalău, str. 1 Decembrie 1918, nr. 12,pentru proiectul:"*REABILITARE ȘI MODERNIZARE DRUM JUDEȚEAN DJ 108A: BOGDANA BUCIUMI-AGRIJ-ROMÂNAȘI(INTERSECȚIE CU DN 1F), KM 19+000-39+551",* propus a fi amplasat în județul Sălaj, comuna Buciumi, Agrij, Treznea, Românași, satul Bogdana, Buciumi, Bodia, Agrij, Păușa, Românași, str. DJ 108 A, înregistrată la APM Sălaj cu nr. 932 din 10.02.2020, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică interne din data de 13.03.2020 pe baza punctelor de vedere a membriilor CAT, transmise prin e-mail, că proiectul:**„** *REABILITARE ȘI MODERNIZARE DRUM JUDEȚEAN DJ 108A: BOGDANA BUCIUMI-AGRIJ-ROMÂNAȘI(INTERSECȚIE CU DN 1F), KM 19+000-39+551",* propus a fi amplasat în județul Sălaj, comuna Buciumi, Agrij, Treznea, Românași, satul Bogdana, Buciumi, Bodia, Agrij, Păușa, Românași, str. DJ 108 A

**nu se supune evaluării impactului asupra mediului şi nu se supune evaluării impactului asupra corpurilor de apă.**

 Justificarea prezentei decizii:

 **I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 **a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. b)- Proiecte de dezvoltare urbană, inclusiv construcția centrelor comerciale și a parcărilor auto public și la pct. 13, lit a) – Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriilor comunei Buciumi, Agrij, Treznea, Românași, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect: Proiectul are ca scop modernizarea rețelei rutiere pentru îmbunătățirea condițiilor de circulație.

Se propune modernizarea drumului judetean prin realizarea unui sistem rutier compus din urmatoarele straturi:

Structura rutieră nouă: 4 cm strat de uzură

 6 cm strat de binder

 20 cm piatră spartă

 îndepartarea straturilor asfaltice existente

 35 cm stradă de fundație din structură existentă scarificată (10-15 cm) și completată cu 20-25 cm balast nisipos

Decapare sistem rutier existent:

Pe sectoarele cu degradări structurale se vor executa reparatii prin înlocuirea structurii cu o structura nouă cu îmbrăcăminte bituminoasă. Același tip de structură se va executa și pe casetele de lărgire, în situațiile în care este necesară extinderea părții carosabile.

Sistem rutier nou pe castete de lărgire și reprații degradări structurale:

- 4 cm strat de uzura

- 6 cm strat de binder

- 20cm piatră spartă

- 35cm strat de fundație balast nisipos

 Acostamentele se vor completa cu umplutura de balast si 10 cm de piatra spartă, iar pe sectoarele pe care situatia o impune (piste ciclisti etc) acostamentele se vor consolida cu îmbracăminte asfaltică.

Trasee pietonale si piste de cicliști:

- se vor amenaja totuare pe sectoarele de intravilan, pe ambele părți ale drumului, cu o lungime de 3820 m. Pentru protecția persoanelor cu handicap locomotor, accesele pentru pietoni se vor amenaja cu rampe de acces cu pantă maxima de 15%. Trotuarele vor avea urmatoarea structura rutieră:

* 12 cm beton de ciment;
* 15 cm balast;

- se vor amenaja piste de cicliști in intravilanul localitățiilor amplastate, în general pe lățimea acostamentelor consolidate si delimitate cu marcaj. Pistele de cicliști vor avea aces îmbracăminte ca si structură rutieră. Lungimea pistei de bicilete nou construită va fi de 4.85 km pe lățimea minima de 1.00 m conform profil transversal tip.

**Accese**

Accesele la proprietati s-au amenajat astfel încât sa fie asigurată continuitatea scurgerii apelor, fie cu rigola carosabilă, fie cu dala din beton si tub D=400 mm acestea fiind în numar de 520 bucati.

**Amenajarea intersectiilor cu drumurile laterale**

In vederea protejarii si mentinerii in stare corespunzatoare a noii lucrari, cele 83 drumuri laterale existente se vor amenaja pe o lungime de 25m sau pana la limita de proprietate detinuta de catre consiliul judetean, pe o latime de 4.00-5.00 m, astfel:

- 4 cm strat uzura beton asfaltic

- 6 cm strat legatura beton asfaltic deschis

- 25 cm strat de baza piatra sparta

- 35 cm strat fundatie balast

Continuitatea scurgerii apelor pluviale în dreptul drumurilor laterale se va asigura prin rigole carosabile și podețe tubulare D = 600, acestea fiind în numar de 70 de bucati.

**Parcari si spatii pentru mijloace de transport in comun**

S-au prevazut 3 parcări amenajate cu structura rutieră supla, similara celei de pe drumurile laterale, cu îmbracăminte asfaltică.

S-au prevazut statii de autobuz (20 buc.), cu structura rutieră supla, similara celei de pe lărgirile de fundație ale carosabilului, cu îmbrăcăminte asfaltică.

**Conform avizului de gospodărire a apelor:**

**~ Lucrări de amenajare drum,** pe traseul actual, în lungime totală de 20,576 km, constând din refacerea sistemului rutier atât pe partea carosabilă cu lățimea l=6,0 m, pantă tip acoperiș de 2,5%, cât și pe acostamente cu lățimea l=1,0 m, pantă de 4%; drumurile laterale, în număr de 83, se vor amenaja pe o lungime de 25 m sau până la limita de prorprietate a UAT Sălaj;

**~ Lucrări de consolidare terasamente**, constând din:

 - subzidiri la fundație, completare pietre dislocate, rostuire, înălțare coronament, pentru aducerea la cota proiectată a drumului, a zidurilor de sprijin existente pe o lungime de L=100 m;

 - executare ziduri de sprijin noi, din beton armat, pe o lungime totală L=785 m, din care ziduri de sprijin rambleu pe o lungime L=25 m cu h=1,0 – 2,0m și ziduri de sprijin debleu pe o lungime L=760 m cu h=1,0 – 2,0 m;

**~ Lucrări de scurgere a apelor** din zona drumului,constând din:

- **amenajare rigole pluviale**; șanțuri din pământ, profilate, de formă trapezoidală pe o lungime de 5699 m; șanțuri trapezoidale protejate cu beton de ciment pe o lungime de 17276 m; rigole carosabile cu plăcuțe prefabricate din beton pe o lungime de 5345 m; rigole carosabile ranforsate și rigole ranforsate cu h=1,25 – 1,75 m, pe o lungime totală de 4941 m; drenuri longitudinale pe o lungime de 3495 m și cămine de vizitare amplasate la distanțe de 25-50 m;

- **podețe de descărcare transversale**: realizarea a 13 podețe noi cu Dn 800 mm și L=10 m; repararea sau înlocuirea a 52 podețe existente cu podețe tubulare Dn 800 mm și L=10 m; repararea sau înlocuirea unui podeț existent cu podeț tubular Dn 800 mm și L=12 m; repararea sau înlocuirea unui podeț existent cu podeț tubular Dn 800 mm și L=14 m; înlocuirea unui podeț existent cu podeț dalat D5 și L=14 m; înlocuirea a 5 podețe existente cu podețe dalate D5 și L=10 m; înlocuirea a 2 podețe existente cu podețe din elemente prefabricate din beton armat tip P2 și L=10 m;

**~ Reabiltări poduri,** astfel:

|  |  |  |  |  |
| --- | --- | --- | --- | --- |
| nr. crt. | Amplasament pod | Curs de apă | Cod cadastral | Coordonate Stereo 70 |
| X (E) | Y (N) |
| 1 | km 20+835 | Râul Agrij | II-1.049.00.00.00.0 | 348788.350 | 615782.205 |
| 2 | km 21+104 | Valea Seacă  | necadastrat | 349007.768 | 615934.894 |
| 3 | km 25+525 | Râul Sângiorgiu | II-1.049.01.00.00.0 | 351910.827 | 617869.712 |
| 4 | km 32+850 | Valea Boznei  | necadastrat | 357308.697 | 621127.349 |
| 5 | km 39+031 | Râul Treznea | II-1.049.04.00.00.0 | 361890.295 | 624372.258 |

1. **Pod km 20+835 peste râul Agrij**
* **suprastructură:**

- desfacere cale pe pod, desfacere parapet pietonal;

- demolare beton de pantă;

- realizarea unei plăci de suprabetonare cu grosimea minimă de 15cm (cu conectori în pereții fâșiilor) care să asigure o parte carosabilă de 7.80m, două trotuare cu lățimea utilă de minim 1.00m și două lise pentru fixarea parapeților pietonali metalici;

- repararea cu betoane speciale a grinzilor prefabricate;

- realizarea găurilor la intradosul fâșiilor pentru evacuarea apelor, aerisirea și evitarea condensului;

- refacerea hidroizolație și calea podului;

- montarea dispozitivelor de acoperire a rosturilor;

- realizare trotuare, montare parapeți pietonali și direcționali;

- realizare protecție anticorozivă a betoanelor din suprastructură;

- înlocuirea grinzilor prefabricate, după caz.

* **infrastructură:**

- demolarea părții superioare a zidurilor de gardă;

- curățarea rosturilor dintre capetele grinzilor și zidul de gardă;

- completarea zidurilor de gardă până la nivelul impus de placa de suprabetonare;

- montarea plăcilor de racordare la capetele podului sau înlocuire, după caz;

- curățarea elevațiilor culeelor și reparare cu betoane speciale M100;

- consolidarea fundațiilor aripilor din beton, cu beton C30/37 pe o adâncime minimă 50 cm;

- curățarea elevațiilor aripilor, repararea cu betoane speciale M100 și înălțarea cu minim 50 cm;

- repararea zonelor de legătură între elevațiile culeelor și elevațiile aripilor;

- aplicarea protecției anticorozive pe suprafețele de beton în contact cu aerul;

- construire scări cu lățimea de 1.00 m și casiuri la capetele podului, din beton C30/37;

* **lucrări în albie:**

- consolidarea malurilor degradate cu pereu din piatră brută pe o lungime de 10 m aval și amonte de pod inclusiv pe lățimea podului existent, iar pe lățimea albiei 10.50 m realizarea de risberme din anrocamente, înaintea pintenilor de beton, din beton C25/30 cu lățime de 60 cm si înălțime de 1.20;

- curățarea albiei și realizarea unui pereu din piatră brută h=15 cm pe un pat de beton 20 cm C25/30, sub pod și pe zona de racordare cu terasamentele;

**După execuția lucrărilor de reabilitare, podul va avea următoarele caracteristici:**

- lungimea Lîn axul drumului=10,50 m, lățimea lîn firul apei=10,8 m, cota talveg proiectat 339,26 mdMN, cota intrados grindă 341,95 mdMN, cota corespunzătoare nivelului debitului maxim cu probabilitatea de 5% (39.0 m3/s) este 340,95 mdMN și înălțime de liberă trecere de 1,0 m; corespunzătoare nivelului debitului maxim cu probabilitatea de 1% (99.0 m3/s) este 341,75 mdMN și înălțime de liberă trecere de 0,2 m.

1. **Pod km 21+104 peste Valea Seacă**
	* **suprastructură:**

- desfacere cale pe pod, desfacere parapet pietonal;

- demolare beton de pantă și grinzi de parapet;

- realizarea unei plăci de suprabetonare cu grosimea minimă de 15 cm (cu conectori în dala de beton) care să asigure o parte carosabilă de 7.80 m, două trotuare cu lățimea utilă de minim 1.00 m și două lise pentru fixarea parapeților pietonali metalici;

- reparații cu mortare speciale atât la intradosul dalei cât și pe fețele laterale ale acesteia;

- refacere hidroizolație și calea pe pod;

- montare dispozitive de acoperire a rosturilor;

- realizare trotuare, montare parapeți pietonali și direcționali;

- realizare protecție anticorozivă a betoanelor din suprastructură.

* + **infrastructură:**

- demolare parte superioară a zidurilor de gardă și a zidurilor întoarse;

- completarea zidurilor de gardă și a zidurilor întoarse până la nivelul impus de placa de suprabetonare;

- montare plăci de racordare la capetele podului daca acestea lipsesc sau înlocuire dacă există și sunt degradate;

- curățare elevații aripi, reparare cu betoane speciale M100 și cămășuire 15 cm;

- aplicare protecție anticorozivă pe suprafețele de beton din infrastructură;

- amenajare rosturi între elevațiile culeelor și elevațiile zidurilor din zidărie de piatră;

- construire scări cu lățimea de 1.00 m și casiuri la capetele podului, din beton C30/37;

* + **lucrări în albie:**

- consolidarea malurilor degradate cu pereu din piatră brută pe o lungime de 10 m aval și amonte de pod inclusiv pe lățimea podului existent, iar pe lățimea albiei 10.50 m realizarea de risberme din anrocamente, înaintea pintenilor de beton, din beton C25/30 cu lățime de 60 cm și înălțime de 1.20;

**După execuția lucrărilor de reabilitare, podul va avea următoarele caracteristici:**

- lungimea Lîn axul drumului=9,10 m, lățimea lîn firul apei=10,8 m, cota talveg proiectat 388,50 mdMN, cota intrados grindă 391,20 mdMN, cota corespunzătoare nivelului debitului maxim cu probabilitatea de 5% (5.0 m3/s) este 389,15 mdMN și înălțime de liberă trecere de 2,05 m; corespunzătoare nivelului debitului maxim cu probabilitatea de 1% (8.9 m3/s) este 389,75 mdMN și înălțime de liberă trecere de 1,45 m;

1. **Pod km 25+525 peste râul Sângiogiu**
	* **suprastructură:**

- desfacere cale pe pod, demolare parapet pietonal din beton;

- demolare beton de pantă și lise de parapet;

- realizarea unei plăci de suprabetonare cu grosimea minimă de 15 cm (cu conectori în dala de beton) care să asigure o parte carosabilă de 7.80 m, două trotuare cu lățimea utilă de minim 1.00 m și două lise pentru fixarea parapeților pietonali metalici;

- reparații cu mortare speciale atât la intradosul dalei cât și pe fețele laterale ale acesteia;

- refacere hidroizolație pe pod și așternere cale pod;

- montare rosturi de dilatație;

- realizare trotuare, montare parapeți pietonali și direcționali;

- realizare protecție anticorozivă a betoanelor din suprastructura;

* + **infrastructură:**

- demolare bloc de beton din corpul culeei mal stâng până la fața culeei;

- consolidarea fundațiilor culeelor prin subzidiri din beton C30/37;

- consolidarea elevațiilor și zidurilor întoarse ale culeelor, cămășuire 10 cm și reparații cu mortare speciale;

- demolarea părții superioare a zidurilor de gardă și a zidurilor întoarse;

- completarea zidurilor de gardă și a zidurilor întoarse până la nivelul impus de placa de suprabetonare;

- montare plăci de racordare la capetele podului dacă acestea lipsesc sau înlocuire dacă există și sunt degradate;

- aplicare protecție anticorozivă pe suprafețele de beton din infrastructură;

- revizuirea și rostuirea zidăriei de piatră, cu mortare speciale M100, atât la rostul elevație – fundație cât și pe zonele degradate;

- reparare aripă din beton cu mortare speciale M100, matarea fisurilor cu rășini epoxidice și subzidirea acesteia;

- amenajarea rosturilor dintre elevațiile culeelor și elevațiile lucrărilor de dirijare;

- construire scări cu lățimea de 1.00 m și casiuri la capetele podului, din beton C30/37;

* + **lucrări în albie:**

- demolarea pereului din beton rămas în albie și refacerea acestuia în zona podului (între fețele culeelor) din 15 cm beton armat C30/37 cu plasă și 15 cm stat de balast; pereul din beton se va realiza și în amonte pe o lungime de 30 m, respectiv în aval pe 20 m cu doi pinteni de beton armat C25/30, la acelaș nivel cu pereu, având dimensiunile 11.74 m x 1.00 m x 1.00 m, respectiv 7.82 m x 1.00 m x 1.00 m, iar în fața acestora se vor realiza risberme din anrocamente pentru împiedicarea subspălării;

- demolarea zidului de sprijin din beton existent și realizarea unui zid din beton nou, pe acelaș amplasament fără a îngusta secțiunea de scurgere a apelor, cu înălțimea 2 ÷ 3 m și lățime de 0.50 m, în formă de U prin unirea cu pereul din beton realizat C30/37 pe toată lungimea acestuia;

- degajarea albiei de depuneri și vegetație amonte și aval de zona pereată;

**După execuția lucrărilor de reabilitare, podul va avea următoarele caracteristici:**

- lungimea Lîn axul drumului=12,0 m, lățimea lîn firul apei=10,8 m, cota talveg proiectat 337,32 mdMN, cota intrados grindă 339,49 mdMN, cota corespunzătoare nivelului debitului maxim cu probabilitatea de 5% (46.9 m3/s) este 338,77 mdMN și înălțime de liberă trecere de 0,72 m; cota corespunzătoare nivelului debitului maxim cu probabilitatea de 1% (83.0 m3/s) este 339,49 mdMN și înălțime de liberă trecere de 0,5 m;

1. **Pod km 32+850 peste Valea Boznei**
	* **suprastructură:**

- desfacere cale pe pod, desfacere parapet pietonal metalic;

- demolare grinzi de parapet;

- realizarea liselor de parapet noi din beton armat;

- torcretarea intradosului bolții cu un mortar M100, două straturi de 5 cm pentru a consolida zidăria din piatră;

- realizarea unui sistem de hidroizolație sub noile straturi care alcătuiesc calea pe pod;

- refacere cale pe pod;

- montare parapeți de siguranță;

- realizare protecție anticorozivă a betoanelor din suprastructură.

* + **infrastructură:**

- refacerea zidăriei din piatră brută pe zona grav avariată din elevația culeei și din elevațiile timpanelor;

- cămășuirea elevațiilor culeelor și timpanelor pe 30 cm cu plase fixându-se cu ancore chimice, repararea cu mortar de ciment M100;

- realizare subzidiri cu beton pentru protejarea fundației podului.

- refacerea sferturilor de con cu o cămășuială de beton de 15 cm sub care va fi un strat de balast de 10 cm, consolidate la bază cu gabioane;

- construire scări cu lățimea de 1.00 m și casiuri la capetele podului, din beton C30/37;

* + **lucrări în albie:**

- demolarea pereului din beton rămas în albie și realizare pereu nou din beton, între fețele culeelor și între gabioane, din piatră brută 15 cm așezat pe un pat de beton de 20 cm C25/30;

- realizare pinteni de beton 60 cm x 1.00 m, în amonte și aval, pe toata lungimea podului între sferturile de con, la acelaș nivel cu pereul din piatră brută, iar pe o lungime de 3 m realizarea unor saltele din anrocamente din piatră;

- consolidarea malurilor degradate cu anrocamente >300 kg bucata;

- realizare zid de sprijin din beton armat cu h= 4 ÷ 5 m, L=10 m în aliniamentul drumului pe partea dreaptă a podului dinspre amonte;

- degajarea albiei de depuneri și vegetație atât amonte cât și aval de zona pereată pe o lungime de 20 m;

**După execuția lucrărilor de reabilitare, podul va avea următoarele caracteristici:**

- lungimea Lîn axul drumului=22,80 m, lățimea lîn firul apei=10,30 m, cotă talveg proiectat 289,38 mdMN, cotă intrados grindă 292,87 mdMN, cota corespunzătoare nivelului debitului maxim cu probabilitatea de 5% (20.9 m3/s) este 290,35 mdMN și înălțime de liberă trecere de 2,52 m;

1. **Pod km 39+031 peste râul Treznea**
	* **suprastructură:**

- desfacere cale pe pod, desfacere parapet de siguranță;

- demolare beton de pantă și lise de parapet;

- realizarea unei plăci de suprabetonare cu grosimea minimă de 15 cm (cu conectori în dala de beton) care să asigure o parte carosabilă de 7.80 m, două trotuare cu lățimea utilă de minim 1.00 m și două lise pentru fixarea parapeților pietonali metalici;

- reparații cu mortare speciale atât la intradosul dalei cât și pe fețele laterale ale acesteia;

- refacere hidroizolație pe pod și așternere cale pe pod;

- montare dispozitive de acoperire a rosturilor;

- realizare trotuare, montare parapeți pietonali și direcționali;

- realizare protecție anticorozivă a betoanelor din suprastructură.

* + **infrastructură:**

- demolarea părții superioare a zidurilor de gardă;

- completarea zidurilor de gardă până la nivelul impus de placa de suprabetonare;

- montarea plăcilor de racordare la capetele podului dacă acestea lipsesc sau înlocuirea dacă există și sunt degradate;

- consolidarea culeelor, repararea cu mortare speciale M100 și repararea fisurilor cu rășini epoxidice;

- aplicare protecție anticorozivă pe suprafețele de beton din infrastructură;

- demolare aripi din beton și executare aripi noi din beton C30/37, având Lmin de 4.5 m și h între 2.0 m și 2.5 m;

* + **lucrări în albie:**

- pereerea albiei cu pereu din piatră brută 15 cm și un pat de beton 20 cm C25/30 în zona podului începând de la aripile din amonte, pe sub pod până la aripile din aval;

- refacere pinteni din beton C30/37, la nivel cu pereul realizat, în amonte și aval având dimensiunile 11.44 m x 1.00 m x 1.00 m, respectiv 14.44 m x 1.00 m x 1.00 m;

- degajarea albiei de depuneri și vegetație amonte și aval de zona pereată pe o lungime de minim 10.00 m.

**După execuția lucrărilor de reabilitare, podul va avea următoarele caracteristici:**

- lungimea Lîn axul drumului=12,0 m, lățimea lîn firul apei=10,8 m, cotă talveg proiectat 252,79 mdMN, cotă intrados grindă 255,29 mdMN, cota corespunzătoare nivelului debitului maxim cu probabilitatea de 5% (41.9 m3/s) este 254,54 mdMN și înălțime de liberă trecere de 0,75 m corespunzătoare nivelului debitului maxim cu probabilitatea de 1% (77.59 m3/s) este 255,29 mdMN;

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: nu este cazul.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:***. La implementarea proiectului s-au luat toate măsurile impuse de legislația în vigoare pentru asigurarea acestor deziderate.

În condiții normale de funcționare nu vor exista efecte negative și nu se vor genera poluanți asupra mediului.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor.

**Măsuri pentru protecția calității apelor:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**Măsuri pentru protecția calității aerului:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

-se va respecta prevedrile legislației în vigoare.

**Măsuri pentru protecția solului și subsolului:**

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**Măsuri pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**Măsuri pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.Lucrările de ***organizare de șantier :*** La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţie, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a rezidurilor la întâmplare.

Zona va fi delimitată și semnalizată conform normativelor specifice de securitate și sănătate la locul de muncă.

Accesul cu utilaje se va face pe drumurile existente.

Din punct de vedere al protecției mediului se estimează că impactul generat de lucrările organizării de șantier asupra populației, sănătății umane, faunei și florei, solului, calității și regimului cantitativ al apei, calității aerului, zgomotului, peisajului, patrimoniului cultural este nesemnificativ cu condiția respectării următoarelor măsuri:

- evitarea pierderilor de produse petroliere (motorină, benzină, ulei) de la mașinile care transportă materialele necesare organizării de șantier;

- utilizarea unor mijloace de transport în stare tehnică bună, nepoluante;

- depozitarea corespunzătoare a materialelor necesare executării lucrărilor prevăzute prin proiect, în locuri bine stabilite, amenajate corespunzător, în vederea prevenirii poluării solului/subsolului ;

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 11 din 12.09.2019 emis de Consiliul Județean Sălaj, terenul este situat în intravilanul și extravilanul localităților Bogdana, Buciumi și Bodia, comuna Buciumi, a localității Agrij, com. Agrij, extravilanul com. Treznea și intravilanul și extravilanul localităților Păușa și Românași, com. Românași și este proprietatea județului Sălaj. Lucrările de reabilitare și modernizare propuse se vor executa pe trasul actual al drumului județean DJ 108A, ce face legătura între localitățile Bogdana, Buciumi, Bodia, Agrij, păușa și Românași(intersecția cu DN 1F), km 19+000-39+551.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

 **d)** **Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

 d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - Se apreciază că probabilitatea impactul va fi redus, *improbabil,* în perioada de execuție și de exploatare, având în vedere măsurile luate prin proiect;

d6) debutul, durata, frecvenţa şi reversibilitatea preconizate ale impactului: - Impactul asupra mediului va exista (temporar) în perioada desfășurării lucrărilor de construire și pe perioada funcționării (temporar) numai prin pierderi accidentale;

d7) cumularea impactului cu impactul altor proiecte existente şi/sau aprobate: nu este cazul.

d8) posibilitatea de reducere efectivă a impactului: Impactul va fi redus/inexistent prin respectarea următoarelor condiții:

- stocarea materialelor necesare executării lucrărilor în locuri bine stabilite, pe suprafețe betonate, în vederea prevenirii poluării solului/subsolului;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate);

- circulația se va face obligatoriu pe drumul existent pentru a se evita degradarea inutilă a terenului;

- la terminarea lucrărilor, executantul va curăța zonele afectate de orice materiale și reziduuri, va reface solul în zonele unde acesta a fost afectat de lucrări, depozitare materiale, staționare utilaje, în scopul redării în circuit la categoria de folosință deținută inițial;

-se va respecta nivelul de zgomot, conform prevederilor Ord. 119/2014, cu modificările ulterioare;

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj, înregistrată la A.P.M. Sălaj cu nr. 1374 din 27.02.2020, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. .......... din ...............,*** eliberat de A.N. Apele Române, Administrația Bazinală de Apă Someș-Tisa Sistemul de Gospodărire a Apelor Sălaj:

Proiectantul este responsabil de calculele hidraulice privind dimensionarea/verificarea secțiunilor de curgere a cursurilor de apă în secțiunile podurilor.

Până la începerea execuției lucrărilor beneficiarul are obligația să reglementeze regimul juridic al terenurilor proprietate publică a statului aflate în administrarea AN “Apele Române” ce se vor ocupa temporar și definitiv de lucrările aferente investiției.

Înainte de începerea execuției lucrărilor se vor prezenta la SGA Sălaj următoarele documente întocmite pentru perioada de execuție: Plan de prevenire și combatere a poluărilor accidentale; Plan de apărare împotriva inundațiilor și fenomenelor meteorologice periculoase, precum și Graficul de execuție a lucrărilor.

Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albii fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.

Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.

Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.

Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.

Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.

Recepția lucrărilor se va face în prezența delegatului Sistemului de Gospodărire a Apelor Sălaj.

La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform și trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Claudia SANDOR